cyanic-selkie/wikianc huggingface dataset:
Enon kirjasto
Enon kirjasto toimii osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös joensuulaisten käytettävissä.
Luettelo Pertti Neumannin sooloalbumeista kappaleineen
Luettelo Pertti Neumannin sooloalbumeista.
Five Nights at Freddy’s
Five Nights at Freddy’s on Scott Cawthonin kehittämä selviytymiskauhupeli, joka julkaistiin 8. elokuuta 2014 Microsoft Windowsille, 27. elokuuta 2014 Androidille ja 11. syyskuuta 2014 iOSlle. Peli on myös tunnettu monista salaisuuksistaan. Pelin saamien valikoitujen arvostelujen painotettu keskiarvo on Metacriticissä 78/100. Pelilehti PC Gamer antoi pelille arvosanaksi 80/100.
Tuotantoyhtiö Warner Bros osti vuonna 2015 pelin elokuvaoikeudet. ja keväällä 2017 uutisoitiin Blumhouse Productionsin tuottavan elokuvaa. Five Nights at Freddy’s 1 salaisuudet: jos katsot kameroista oikeaa käytävää saatat nähdä julisteissa SpringBonnie nimisen animatronicin josta tulee myöhemmin springtrap (FNAF3). Jos liikkuisimme ajan saatossa, niin ensimmäisenä henkilöinä olivat: William Afton ja Henry Emily. He perustivat yhtiön nimeltä: Fazbear Entertiment. He rakensivat ensiksi Fredbear’s Family diner nimisen ravintolan. William piti huolta ja rakensi animatronic robotit. Animatronicit olivat Fredbear ja SpringBonnie. Fredbears Family diner ravintolasta ei ole scott cawthon tehnyt peliä, mutta on olemassa fanien tekemiä pelejä. Five Nights at Freddy’s 3 pelissä näkyy fredbearin kirottuja totuuksia tästä paikasta. Williamin lapset olivat: michael Afton, Elizabeth Afton, Evan Afton(tunnetaan myös nimellä crying child). Michael oli teini iässä ja teki kavereittensa kanssa tyhmyyksiä. Kerran Michael laittoi pikkuveljensä evanin fredbearin suuhun ja evan sai surmansa kun fredbearin hampaat pureutuivat evanin päähän. Saatte paljon tietoa YouTuben videosta: nonexeist video( suosittelen yli 12 vuotiaille koska tämä video on fnaf VHS kasetti ja erittäin raaka)
Pelaaminen
left|thumb|250px|Pelaajan täytyy tarkkailla turvakameroita löytääkseen robottieläimet. Pelihahmon nimi on Michael Afton, William Aftonin vanhin lapsi, ja hän työskentelee yövartijana Freddy Fazbear’s Pizza -ravintolassa. Ravintolassa on liikkuvia robottieläimiä, jotka yrittävät päästä pelaajan työhuoneeseen ja tappaa yövartijan. Pelissä on myös henkilö nimeltään Phone Guy. Hän soittaa pelaajalle ja kertoo hyödyllisiä vinkkejä selviytymiseen sekä tietoja pizzerian menneisyydestä.
Pelaajan tulee seurata valvontakameroista, missä robotit liikkuvat. Aina kun joku niistä on mahdollisesti pelaajan työhuoneen lähettyvillä, pelaajan pitää katsoa huoneen avonaisista ovista käytävään sytyttämällä valot. Jos joku eläimistä on siellä, pelaajan täytyy sulkea turvaovi, jotta eläin ei pääse huoneeseen tappamaan pelaajaa. Turvaovien kiinni pitäminen kuitenkin kuluttaa virtaa, samoin kuin valvontakameroiden käyttäminen sekä valojen sytyttäminen. Jos virta loppuu, pelaajalla ei ole mitään suojaa robottieläimiä vastaan jolloin eläinrobottikarhu nimeltään Freddy tappaa pelaajan. Vaikeustaso kasvaa öiden edetessä. Yhden yön pääsee läpi selviytymällä kello kuuteen aamulla, jolloin iloiset kellot soivat.
Kun kaikki viisi yötä on päässyt läpi, pelaaja saa pelattavaksi vielä kuudennen yön. Sen läpäistyään pelaajalle avautuu seitsemäs yö kenttäeditorilla, jolla voi määritellä robottien tekoälyn tason.
Eläinrobotit eivät välttämättä yritä tappaa pelaajaa, vaan tunkea pelaajalle päälle robottiasua, missä on vaarallisia jousilukkoja, jotka sulkeutuessaan aiheuttavat verenvuodon joten pelaaja kuolee verenhukkaan.
Bonnie the Bunny
Bonnie the Bunny on nimensä mukaisesti purppura jänisrobotti, joka lähtee liikkeelle ensimmäisenä yönä. Hän toimii lavalla kitaristina, ja seisoo vasemmalla puolella. Kun Bonnie lähtee liikkeelle, hän kulkee koko ajan ravintolan länsipuolta. Hän voi esimerkiksi käydä takahuoneessa ja katsoa kameraan tummennetuilla silmillä. Kun Bonnie ilmestyy oven taakse, pelaajalla on vain vähän aikaa sulkea ovi tai oven sulkemisnappi ei enää toimi ja kameran avatessa pelaaja kuolee Bonnien hyökkäykseen. Pelin luoja Scott Cawthon kertoi, että Bonnie on kaikista pelottavin hahmo ja pelin kehittämisen aikana näki useita kertoja painajaisia kyseisestä animactronicista.
Chica the Chicken
Chica the Chicken on keltainen, naispuolinen kanarobotti. Hän on bändin varalaulaja ja pitää kuppikakkua kädessään. Toisin kuin Bonnie, Chica hyökkää oikeaa käytävää pitkin ja saattaa välillä poiketa keittiöön, josta kuuluu silloin kolinaa. Hänellä on tummat silmänaluset, ruokalappu (jossa lukee Let's Eat) sekä toinen hammasrivistö syvemmällä suussa. Vaikka nämä hampaat ovat luultavasti Chican tukiluurangon hampaat, osa uskoo, että ne kuuluvat Phone Guylle, vaikka väite on jo todistettu vääräksi.
Foxy the Pirate Fox
Foxy the Pirate Fox on piraattikettu, joka eroaa pelin muista roboteista sillä tavalla, että se piileskelee eristetyssä tilassa nimeltä Merirosvopoukama (Pirate Cove). Merirosvopoukamassa on suuri verho, joka on koristeltu tähdillä. Myös kylttikin on koristeltu tähdillä, ja siinä lukee: Sorry, Out of Order. Hänellä on rungossaan useita reikiä, hänen tukiluurankonsa jalat näkyvät ja toinen käsi on korvattu koukulla.
Foxy juoksee vasenta käytävää pitkin toimistoa kohti. Jos pelaaja ehtii sulkea oven, Foxy koputtaa, vieden jonkun verran virtaa ja palaa takaisin. Hän myös laulelee käytävillä sävelmää, joka pelin äänitiedostoissa tunnetaan nimellä Pirate Song 2. Foxy on joskus ollut yksi pääepäillyistä kuuluisaan onnettomuuteen nimeltä The Bite of 87'. Kyseisessä onnettomuudessa yksi animatronic puri ihmistä kesken synttärijuhlien, menettäen otsalohkon irti aivoistaan. Aiemmin tiedettiin vähän tapahtuneesta, mutta uhrin vahvistettiin jääneen henkiin ja on selvinnyt, syyllinen kyseiseen onnettomuuteen on seuraavasta pelistä tunnetut joko Mangle tai Toy Chica.
Freddy Fazbear
Freddy Fazbear on ravintolan päämaskotti. Hän on ruskea karhurobotti, joka on bändin päälaulaja ja seisoo keskellä. Freddy nauraa matalaa naurua liikkeellä ollessaan. Hän on kolmanteen yöhön asti erittäin epäaktiivinen, ja lähtee liikkeelle vasta kun virta loppuu. Tällöin Freddy soittaa Toreador March-kappaletta ennen hyökkäystään. Kun pelaaja aloittaa neljännen yön, Freddystä tulee vaarallisin robotti. Normaalisti Freddy piileskelee oikean oven vieressä ja hiipii toimistoon pelaajan katsoessa kameraa. Hän odottaa vähän aikaa ja sitten hyökkää. Phone Guy kertoo kolmantena yönä pelaajalle sen, että jos virta loppuu, yritä esittää kuollutta niin Freddy soittaa kauemmin Toreador March-kappaletta, antaen pelaajalle armon aikaa; tämä kuitenkin on myytti eikä ole totta. Ooppera Carmen alkumusiikki Toreador March-kappale kertoo kuinka työlleensä omistaumisen puolesta voi kuolla ja toimii näin pelotteena.
Golden Freddy
Golden Freddy on pelin mystisin hahmo. hän on kultainen Freddy. Hänet erottaa muista se, että hänellä ei ole endoskeletonia. Fredbear ilmestyy, kun West Hall Corner -kamerassa näkyy Freddy-julisteen sijaan Golden Freddyn kasvot. Sitten kuuluu nopeutettu versio Freddyn naurusta ja Golden Freddy ilmestyy toimistoon. Jos pelaaja ei nopeasti katso kameraan, Golden Freddyn kasvot ilmestyvät näytölle ja pelaaja kuolee. Kun Golden Freddy on toimistossa, taustalla kuuluu robottimaisia ääniä ja näytöllä vilahtelee teksti: It's me. On epäilty, että Golden Freddy on kahden Purple Guyn lapsiuhrin yhdistynyt sielu.
Sulkakäärme
Sulkakäärme asteekkien [[Codex Borbonicusissa.|thumb]] Sulkakäärme (náhuatliksi Quetzalcóatl, mayaksi Kukulcán) oli tärkeä jumaluus Mesoamerikan kansojen kuten asteekkien ja mayojen mytologiassa. Sulkakäärme oli alun perin tolteekkien palvoma jumaluus, jonka sittemmin sekä mayat että asteekit omaksuivat omiin uskontoihinsa.
Sulkakäärmeen nimi niin asteekkien kuin mayojenkin kielellä tarkoittaa sulkapeitteistä käärmettä. Nimessä yhdistyvät maan ja taivaan elementit, jotka selittävät Sulkakäärmeen aspektit hedelmällisyyden, tuulen ja Aamutähden jumalana.
Sulkakäärme on ilmeisesti ollut evolutionaarinen hahmo, johon on kasautunut aikojen kuluessa yhä moniulotteisempia piirteitä. Teotihuacanilaisen kauden taitteessa 300-luvulta 600-luvulle se oli eläinjumaluus, joka yhdistettiin lähinnä maanviljelykseen. Tolteekkien valtakaudella 900-luvulta 1200-luvulle Sulkakäärmeen palvonnasta tuli merkittävä kultti, ja se transformoitui eläinhahmosta ihmismäisempään muotoon. Sulkakäärmee muuntui aamu- ja iltatähden jumalaksi, ja hänen temppelistään tuli tolteekkien pääkaupungin Tulan seremoniallinen keskus.
Asteekkien valtakaudella Quetzalcóatlia kunnioitettiin kalenterin ja kirjojen keksijänä sekä pappien, kultaseppien ja käsityöläisten suojelijana. Sulkakäärme yhdistettiin Venukseen, ja aamu- ja iltatähtenä jumala oli kuoleman ja jälleensyntymisen symboli. Kerrottiin, että Quetzalcóatl oli muinoin laskeutunut kumppaninsa, koiranpäisen Xolotlin, kanssa manalaan eli Mictlaniin, jossa he keräsivät ikivanhoja kuolleiden luita. Sulkakäärme voiteli luut omalla verellään ja synnytti siten nykyistä maailmaa asuttavat ihmiset.
Sulkakäärmeen mytologia perustuu mahdollisesti osittain todelliseen tolteekkikuninkaaseen, joka eli 1100-luvulla ja käytti titteliä ”Sulkakäärme”. Hän pakeni perimätiedon mukaan kotimaastaan uskonnollisten konfliktien seurauksena mayojen maahan Jukataniin tuodakseen sinne Sulkakäärmekultin ja -kulttuurin.
Sulkakäärmeen mytologian mukaan hän palaa tiettynä päivänä. Sattumalta 1500-luvun alussa espanjalainen konkistadori Hernán Cortés saapui miehineen Meksikoon juuri kyseisenä ajankohtana, jolloin asteekkikeisari Mochtezuma II piti häntä kohtalokkaasti Sulkakäärmejumalan lähettiläänä.
Espanjalaisvalloituksen myötä 1500-luvulta alkaen Sulkakäärme ”valaistiin” jumalaksi, rauhan apostoliksi ja inhimillisen sivistyksen opettajaksi. Samalla tummaihoinen jumala sai vaalean ihon, tuuhean parran, paimensauvan ja asukseen kerjäläismunkkimaisen kaavun.
Arkkityyppi
Arkkityyppi (, "alkuperäinen malli") on perinteisesti tarkoittanut hahmon, asian tai käsitteen alkumuotoa ja mallia. Arkkityyppi on psykiatri C. G. Jungilta peräisin oleva nimitys ihmiskunnan kollektiivisen tiedostamattoman yleismaailmallisille kuville, jotka ilmenevät etenkin unissa, myyteissä ja uskonnoissa. Arkkityyppiset kuvat ja kokemukset vaikuttavat taiteessa ja kirjallisuudessa eräänlaisena syvärakenteena.
Jungin arkkityyppi
Psykiatri ja analyyttisen psykologian perustaja Carl Gustav Jung kehitti arkkityypin käsitettä, jolla hän tarkoitti piilotajunnan teemoja, jotka ilmenevät psyykessä luonnostaan. Jung näki arkkityypit yleismaailmallisina ajatuksina, joissa menneiden sukupolvien kokemusperintö esiintyy tiivistyneessä muodossa. Arkkityypin varsinainen olemus ei ole näkyvä, eikä rationaalisesti käsiteltävä. Arkkityyppi on apriorinen ja tiedostamaton tajunnansisältö, jolla on oma psyykkinen energiansa. Arkkityypit sijaitsevat kollektiivisessa piilotajunnassa, ja ne tulevat esiin unissa ja myyteissä ja vaikuttavat psyyken rakentumiseen. Jung käytti arkkityypeistä myös nimityksiä vaisto, demoni ja mana.
Jungin neljä kuuluisaa arkkityyppiä ovat:
Arkkityyppi kirjallisuudentutkimuksessa
Kirjallisuuskriitikot Northrop Fryen johdolla omaksuivat ja popularisoivat sittemmin Jungin teorian kollektiivisesta tiedostamattomasta ja sovelsivat sitä kirjallisuudentutkimukseen. Kirjallisuudentutkimuksessa arkkityyppi on alkukantainen mielikuva, hahmo tai olosuhteiden malli, joka esiintyy toistuvasti kirjallisuudessa, ja sen vuoksi sitä voidaan pitää yleispätevänä käsitteenä tai tilanteena. Nämä alkukantaiset mielikuvien mallit ja tilanteet herättävät niin kirjoittajassa kuin lukijassakin hätkähdyttävän samankaltaisia tuntemuksia.
Jungin ohella myös J.G. Frazer ja hänen teoksensa The Golden Bough on vakiinnuttanut arkkityypin käsitteen kirjallisuustieteeseen. Frazerin teos vaikutti myös moderniin kirjallisuuteen, muun muassa T. S. Eliot on tunnustanut, että Frazerin ajatus vegaatiokultista on innoittanut Eliotin runoelmaa Autio maa.
M-arvo
M-arvo (Magrielinin M-arvo) on turnauspokeripelaamisessa käytetty yksittäinen luku, joka kertoo pelaajan pelikassan eli stäkin suhteen blindien ja antejen summaan. Turnauspelaamisessa sokkopanosten noustessa korkeaksi suhteessa pelikassoihin, pelaajan on erittäin tärkeä tiedostaa oma M-arvonsa ja pöydässä olevien vastustajien M-arvot sekä suhteuttaa oma pelinsä M-arvojen mukaiseksi.
Termi on nimetty pokerinpelaaja Paul Magrielin mukaan.
Oon voimissain
Oon voimissain on suomalaisen iskelmälaulaja Vicky Rostin viides studioalbumi. Se julkaistiin vuonna 1979. Nimikappale on käännös Gloria Gaynorin hitistä I Will Survive ja siitä on tullut todellinen kestohitti.
Työjärvi (Hämeenlinna)
Työjärvi on Kanta-Hämeessä Hämeenlinnassa ja Hattulassa sijaitseva järvi.
Maantietoa
Järven pinta-ala on 2,7 hehtaaria ja se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 85,1 metriä mpy.
Nereidi
Nereidi on kreikkalaisessa mytologiassa merenneito. Nereidejä on noin viisikymmentä ja he ovat Nereuksen ja Doriksen tyttäriä. He kulkevat usein Poseidonin mukana ja ovat aina ystävällisiä myrskyihin joutuneille merimiehille. Kaikkein huomattavin heistä on Thetis, joka on Peleuksen vaimo ja Akhilleuksen äiti, sekä Amfitrite, Poseidonin vaimo.
Jerry Rice
Jerry Lee Rice (s. 13. lokakuuta 1962 Crawford, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Häntä pidetään yhtenä lajin kaikkien aikojen parhaista pelaajista pelipaikallaan.
NFL-ura
Vuonna 1985 NFL:n varaustilaisuuden ensimmäisellä kierroksella varattu Rice edusti 16 vuotta San Francisco 49ersia. Tämän lisäksi hänellä oli lyhyemmät jaksot toisten länsirannikon joukkueiden Oakland Raidersin ja Seattle Seahawksin riveissä.
Rice äänestettiin kaikkien aikojen parhaaksi amerikkalaisen jalkapallon pelaajaksi NFL:n oman TV-kanavan, NFL Networkin vuonna 2010 asiantuntijoiden kesken järjestämässä äänestyksessä kaikkien aikojen sadasta parhaimmasta pelaajasta.
Rice valittiin 2010 amerikkalaisen jalkapallon Hall of Fameen.
Vähäjärvi (Hämeenlinna, Lautsia)
Vähäjärvi on Kanta-Hämeessä Hämeenlinnassa Lautsian kylän lähellä sijaitseva järvi.
Maantietoa
Järven pinta-ala on 27 hehtaaria ja se on 1,1 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 84,2 metriä mpy.
René Benjamin
René Benjamin (20. maaliskuuta 1885 Pariisi – 4. lokakuuta 1948 Tours) oli ranskalainen kirjailija ja lehtimies ja hän toimi päivälehti L'Action françaisen avustajana.
Hän sai vuonna 1915 arvostetun Goncourt-palkinnon teoksestaan ”Gaspard” ja vuonna 1938 hän oli ensimmäinen Goncourt-palkinnon saanut kirjailija, joka valittiin myös palkintoraadin jäseneksi. Hän kirjoitti useita pamfletteja, joissa hän ruoski niin demokratiaa kuin liberalismiakin. Ranskan antautumisen jälkeen vuonna 1940 hän tuki aktiivisesti Vichyn hallitusta.
Kuitenkin sodanjälkeisessä selvittelyssä hän sai potkut Goncourt-akatemiasta, joka jäsenenä hän jakoi kirjallisuuspalkinnon. Syynä potkuihin oli Benjaminin osoittama petanistisympatia. Hänen teoksensa Les Sept étoiles de France on saanut inspiraationsa Vichyn hallituksen päämiehestä marsalkka Philippe Pétain’stä. René Benjaminin tuotantoon kuuluvat myös hänen kirjoittamansa elämäkerrat Maurice Barrèsta ja Charles Maurrasta.
Varjo (Jungin arkkityyppi)
Varjo on jungilaisessa psykologiassa se osa persoonallisuutta, joka on tiedostamatonta ja usein ristiriidassa tietoisen tajunnan kanssa. Se saattaa olla osa henkilön alkuperäistä persoonallisuutta, joka on syrjäytynyt tietoisen mielen tieltä; sieltä löytyvät tietoisen mielen torjumat ajatukset, esimerkiksi epämiellyttävät luonteenpiirteet ja tietoisen mielen kanssa yhteensopimattomat pyrkimykset. Varjo toimii tietoisuuden suhteen kompensoivasti ja vaistonvaraisesti eli sen vaikutus voi olla hyvä taikka paha. Masentuneen tai pelokkaan ihmisen unelmissa ja visioissa varjo voi olla säälimätön tai myötätuntoinen.
Päällimmäinen kerros varjosta edustaa piilotajuista, henkilökohtaisista kokemuksista tullutta osaa persoonallisuudessa. Alempi kerros varjosta koostuu historiallisesta aspektista, jonka katsotaan olevan osa kollektiivistä ylipersoonallista piilotajuntaa.
Gervase Canterburylainen
Gervase Canterburylainen (Gervasus Dorobornensis) (n. 1141 – n. 1210) oli englantilainen kronikoitsija.
Gervase kertoo kuningas Rikhard I:n (1189–1199) ajasta ja ensimmäisen vuosikymmenen Juhana Maattoman hallitsijakaudesta (1199). Hän kertoo viiden munkin nähneen tulipallojen iskeytyvän Kuuhun 18. kesäkuuta 1178. Hän pitää Canterburyn arkkipiispaa Baldwin Exeterläistä "suurempana vihollisena kristinuskolle kuin Saladin."
Badlandsin kansallispuisto
Badlands National Park (, Makȟóšiča ) on kansallispuisto, joka sijaitsee Etelä-Dakotassa Yhdysvalloissa. Puiston koko on 982 km².
Gervase Canterburylainen
Teokset
Gervasen teokset julkaisi William Stubbs vuosina 1879–1880. Teosten esipuheessa Stubbs kertoi lähes kaiken, mitä Gervasesta nykyisin tiedetään.
Badlandsin kansallispuisto
Puiston maasto on preeriaa ja eroosion luomia jyrkkäreunaisia kallioharjanteita. Sen eläinlajeihin kuuluvat biisoni ja erittäin uhanalainen mustajalkahilleri.
Varhaiset intiaanit ovat käyttäneet aluetta metsästysmainaan jo 11 000 vuotta sitten. Lakotat ja muut siouxit syrjäyttivät muut heimot 1800-luvun jälkipuolella. Eurooppalaiset valtasivat alueen 1800-luvun lopulta alkaen, varsinkin 1900-luvun puolella. Kuivuus ja heinäsirkat tekivät maanviljelystä kannattamatonta, ja monet viljelijät lähtivät. Toisen maailmansodan aikana alueelle perustettiin ampuma-alueita.
Alueella on 23–35 miljoonaa vuotta vanhoja fossiileja. . Puistosta löytyi myös hirmulisko Tyrannosaurus rexin fossiili.
Sata salamaa
Sata salamaa on suomalaisen iskelmälaulaja Vicky Rostin 6. studioalbumi. Se julkaistiin vuonna 1987, pitkän levytystauon jälkeen. Nimikappale on Suomen euroviisuedustaja vuonna 1987.
Aurinkovertaus
Aurinkovertaus on yksi Platonin vertauksista. Se on esitetty Valtion kirjassa VI (507b–509c). Se käyttää Aurinkoa metaforana valon lähteestä, mitä ilmeisimmin tiedon valon lähteestä, jonka hän katsoi olevan sama kuin ’Hyvän’ idea. Tätä pidetään usein Platonin näkemyksenä jumalasta. Vertaus käsittelee näin todellisuuden lopullista luonnetta ja sitä, kuinka saamme siitä tietoa. Valtiossa puhujana on esitetty Sokrates, mutta todellisuudessa ajatukset lienevät puhtaasti Platonin omia.
Silmä on Platonin mukaan erikoinen aistielinten joukossa siinä, että se tarvitsee toimiakseen välittäjän, valon. Vahvin ja paras valon lähde on aurinko. Sen valossa voimme tarkastella asioita selkeästi. Samaa voidaan hänen mukaansa sanoa käsitettävissä olevista asioista, eli kiinteistä ja ikuisista ideoista jotka ovat tieteellisen ja filosofisen tutkimuksen lopullisia kohteita.
”Syntyvällä ja häviävällä kohteella” Platon tarkoittaa tavallista näkyvää ja aistittavissa olevaa maailmaa ympärillämme. Jos yritämme ymmärtää, miksi asiat ovat niin kuin ne ovat ja mitä yleisiä luokkia voidaan käyttää erilaisten ympärillämme olevien kappaleiden ymmärtämiseen, ilman minkäänlaista viittausta ideoihin (universaaleihin), epäonnistumme täydellisesti, aivan kuin meiltä puuttuisi järki. Vastakohtaisesti ”totuuden ja olevaisuuden valaisema kohde” on sama asia kuin Platonin ideamaailma, jota valaisee ideoista korkein, ’Hyvän’ idea. Koska todellinen olemassaolo sijoittuu ideoiden maailmaan, meidän täytyy Platonin mukaan suunnata ajatuksemme sinne saadaksemme tietoa. Muuten joudumme tyytymään pelkkään mielipiteeseen, jota voidaan verrata hetkellisiin varjoihin.
Platon sanoo myös, että sekä aurinko että ’Hyvä’ ovat kummatkin ”syntymisen” lähteitä:
Nykyisin monet lukijat saattavat pitää outona, että yhtä ja samaa asiaa kutsutaan ’Hyväksi’, olemassaolon (ainakin ideoiden olemassaolon) lähteeksi, joksikin joka jotenkin valaisee kaikki muut ideat, ja universaaliksi. Kohdan perusteella monet ovat ajatelleet, että Platonille ’Hyvä’ oli sama kuin jumala, mutta kohdasta esiintyy hyvin paljon erimielisyyksiä. Erityisesti on ollut vaikeaa tulkita, kuinka ’Hyvä’ Platonin mukaan ”antaa [ideoille] myös olemassaolon ja olevaisuuden”.
Aurinkovertaus on hyvä esimerkki siitä, kuinka metafysiikan ja tietoteorian kohteet ovat perinteisesti olleet toisiinsa kietoutuneita. Tieto siitä, mitä on hyvin perustavalla tasolla olemassa, antaa usein syvällistä tietoa siitä, mitä ja miten voidaan tietää, ja päinvastoin. Se myös havainnollistaa Platon tunnetuimmat näkökannat: rationalismin ja platonistisen realismin (koskien universaaleja).
Platon jatkoi todellisuuden ja tietämisen tasojen kuvaamista jaetun janan vertauksella (509d–513e). Välittömästi tämän jälkeen sama oppi esitetään kuuluisan luolavertauksen avulla (514a–520a).
Legs McNeil
pienoiskuva|Legs McNeil vuonna 2013.Roderick Edward "Legs" McNeil (s. 1956, Cheshire, Connecticut, Yhdysvallat) on yhdysvaltalainen kirjailija, toimittaja ja rockhistorioitsija. Hän oli yksi Punk -lehden perustajista ja toimittajista. 1980-luvulla hän oli mukana tekemässä Spin -lehteä, ja vuonna 1992 hän perusti lehden Nerve.
Punk
Vuonna 1975 18-vuotias McNeil asui New Yorkissa, mutta matkusti kesän tultua kotiseudulleen Connecticutiin. Siellä hän tapasi vanhat lukiotoverinsa, sarjakuvapiirtäjä John Holmstromin ja kaupallisella alalla työskentelevän Ged Dunnin. He päättivät aloittaa yhdessä "jonkinlaisen mediahomman", ja Holmstrom keksi perustaa lehden. McNeil piti ideaa alun perin huonona, mutta Holmstrom onnistui vakuuttamaan hänet sillä, että toimittajat saivat aina ilmaista alkoholia. Myös kaksi muuta tekijää vaikuttivat syvästi haluun perustaa lehti; sarjakuvataiteilija Harvey Kurtzman ja The Dictatorsien debyyttialbumi The Dictators Go Girl Crazy!. Niin lehti nimeltä Punk sai lopulta alkunsa. McNeil selitti nimivalintaa seuraavasti:
"Siihen tuntui kiteytyvän kaikki, mistä me digattiin. Punk toi mieleen kännisen, vittumaisen, fiksun vaan ei teennäisen, mielipuolisen, hauskan ja ivallisen meiningin, ja toisaalta se viittasi myös hämärähommiin."
Pisan maakunta
Pisan maakunta on yksi Italian maakunnista. Se sijaitsee Toscanan alueella Italian keskiosissa.
Legs McNeil
Punk
Lehden itsessään haluttiin kertovan kaikesta siitä, mitä sen tekijät itse harrastivat, eli "tv-uusinnoista, bissen kittaamisesta, pesän jahtaamisesta, juustohampurilaisista, sarjiksista, b-luokan elokuvista ja hämärämmästä rockista, josta kukaan muu ei oikein pitänyt." Lehti ja sen perustajat olivat ensimmäisiä, jotka määrittelivät sanan punk edustavan tietyntyyppistä musiikkia, muotia ja asennetta. Siihen asti punk oli tarkoittanut toimetonta katunuorta. McNeil oli kuullut sanan ohjelmassa Kovak, jossa Telly Savalas oli käyttänyt termiä huutamalla "You lousy punk!".
Pisan maakunta
Pisan maakunnan pinta-ala on 2 444 km² ja asukasluku runsaat 400 000. Maakunta muodostuu 37 kunnasta, ja sen pääkaupunki on Pisa.
Legs McNeil
Punk
Punk haastatteli lukuisia siihen aikaan vielä melko tuntemattomia newyorkilaismuusikkoja, kuten Joey Ramonea ja Debbie Harrya. Lehteä tehtiin neljä vuotta ennen kuin se päätettiin lopettaa. McNeil perusteli päätöstä sillä, että asia, jolle alun perin oli naurettu, levisi ennennäkemättömiin mittasuhteisiin ja yhtäkkiä punk oli muotia kaikkialla, millä hän viittasi erityisesti punkilmiön Iso-Britanniassa saamaan suosioon. Perustajien alkuperäinen ajatus oli vanhentunut, eivätkä he enää halunneet jatkaa lehteään.
Kirjallisuus
Vuonna 1996 McNeil julkaisi yhdessä Gillian McCainin kanssa haastattelukokoelman Please Kill Me: The Uncensored Oral History of Punk, joka kertoi punkin juurista ja kehitysvaiheista. Vuonna 2004 hän julkaisi teoksen Alaston Hollywood: Pornoelokuvateollisuuden sensuroimaton historia yhdessä Jennifer Osbornen ja Peter Ravian kanssa. Vuonna 2009 ilmestyi muistelmateos Veljeni Joey Ramone, jonka McNeil kirjoitti yhdessä Joey Ramonen veljen Mickey Leighin kanssa.
Pisan maakunta
Pisan maakunnan kuuluisin turistinähtävyys on Pisan torni.
Cracked Brain
Cracked Brain on saksalaisen thrash metal -yhtye Destructionin neljäs studioalbumi, joka julkaistiin vuonna 1990.
Doktriini
Doktriini tarkoittaa oppijärjestelmää. Doktriini voi olla luonteeltaan uskonnollinen, tieteellinen tai filosofinen ja usein sillä viitataan jonkin valtion harjoittamaan politiikkaan, toimintatapaan tai esimerkiksi sodankäynnin strategiaan eli valtion voimavarojen käyttöön turvallisuuspäämäärien saavuttamiseksi.
Pistoian maakunta
Pistoian maakunta on maakunta Toscanan hallintoalueella Italian keskiosissa.
Pistoian maakunnan pinta-ala on 964 km2 ja asukasluku hieman alle 300 000. Maakunta muodostuu 22 kunnasta, ja sen pääkaupunki on Pistoia.
Suurimmat kaupungit
Pistoian maakunnan väekkäimmät kunnat ovat (vakituiset asukkaat 31.12.2015):
Karttaslampi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Lammen vedenpinnan korkeus on 90,5 metriä mpy. Siihen on johdettu metsäoja kaakosta päin ja Kivioja luoteesta päin. Kivioja alkaa Ansavuoren juurelta. Sen laskuoja yhtyy pelto-ojiin, jotka yhtyvät Siuvonojaan ennen laskemistaan Ilmoilanselkään.
Vampyyrisiskokset
Vampyyrisiskokset on R. L. Stinen kirjoittama nuortenkirja, joka kertoo kahdesta sisaruksesta. Kirjalla on jatko-osa nimeltään Yön maku.
Juoni
Pian siskokset huomaavat, että vampyyrinmetsästäjät jahtaavat heitä taukoamatta, ainoana tavoitteenaan tappaa heidät. Destiny haluaa epätoivoisesti löytää keinon lopettaa kauheudet. Livvy on kuitenkin uusien voimiensa lumoama.
János Herskó
János Herskó (9. huhtikuuta 1926 – 12. lokakuuta 2011) oli unkarilainen elokuvaohjaaja ja näyttelijä. Hän näytteli 15 elokuvassa vuosina 1963–2006. Vuosina 1948–1990 hän ohjasi yhdeksän elokuvaa.
Herskó oli juutalaista syntyperää, ja hänen äitinsä kuoli holokaustissa. Herskó opiskeli yliopistossa filosofiaa, taidehistoriaa ja estetiikkaa. Vuodesta 1945 alkaen hän työskenteli elokuvan parissa. Hän opiskeli Viktor Gertlerin elokuvakoulussa ja teatteri- ja elokuva-akatemiassa ja valmistui 1949. Vuonna 1951 hän sai stipendin Moskovan elokuvakouluun, ja palattuaan 1952 sieltä hän opetti koulussa, jonka apulasjohtaja hänestä myös tuli. Hänestä tuli Studio Hunnian johtaja, kunnes hän siirtyi vuonna 1970 Ruotsiin, jossa hän opetti Tukholman yliopistossa.
Aprilia MX 125
Aprilia MX 125 on italialaisen Aprilian valmistama kevytmoottoripyörä. Sitä valmistettiin vuosina 2004–2006. MX:ssä on Rotax 122 -moottori. Pyörässä on Brembon etujarru, joka on tehokas. Jousituksena on takana Sachsin valmistama 280 mm joustomatkalla varustettu kaasujousi, edessä 260 mm joustomatkalla olevat pumput, jotka löytyvät Aprilia RX Racing 50 -erikoismallista. Moottori on Rotaxin valmistama. Moottori on 2-tahtinen ja tehoa siinä on tehtaan jäljiltä noin 31 hevosvoimaa.
Kuristukset
Suomeen tuotaessa tehot kuristetaan 11 kilowattiin eli noin 15 hevosvoimaan. Kuristuksia on pakoputkessa, pakoaukonsäätimessä, ilmanputsarissa ja CDI-boksissa.
Kutsunnat
Kutsunnat on asevelvollisuuteen liittyvä toistuva menettely, jossa asevelvollisuusiän saavuttaneet miehet määrätään saapumaan erityiseen tilaisuuteen palveluskelpoisuuden ja -paikan määrittämiseksi sekä asevelvollisuuden suorittamista koskevan tiedon jakamiseksi. Kutsuntamenettely liittyy asevelvollisuusarmeijaan, mutta ei esimerkiksi ruotujakolaitokseen.
Kutsunnat Suomessa
Suomea koskeva ensimmäinen asevelvollisuuslaki säädettiin vuonna 1878 ja tuli voimaan vuonna 1881 osana tuolloin vallinnutta kansainvälistä kehitystä. Suomen puolustusvoimissa kutsunnat ovat nykyään tilaisuus, jonka tarkoitus on määrätä asevelvollisen palveluspaikka ja kertoa puolustusvoimien toiminnasta ja armeijasta tuleville alokkaille. Kutsuntoihin osallistuminen on asevelvolliselle pakollista (myös lääkäriltä ennakkoterveystarkastuksessa vapautussuosituksen saaneille). Tilaisuudessa ei yleensä käsitellä vaihtoehtoisia palveluspaikkoja, kuten aseetonta palvelusta tai siviilipalvelusta kovinkaan perusteellisesti.
Tilaisuuteen kutsutaan kaikki kyseisenä vuotena 18 vuotta täyttävät asevelvolliset nuoret miehet sekä ne, jotka on määrätty uudelleen tarkastettaviksi aiemmissa kutsunnoissa. Lisäksi kutsunnanalaisia ovat ne 19–29-vuotiaat, jotka ovat jääneet edellisiin kutsuntoihin saapumatta tai ovat tuona aikana saaneet Suomen kansalaisuuden, eikä heitä vielä ole erikseen tarkastettu.
Kutsuntoihin tulee kutsu hyvissä ajoin ennen kyseistä tilaisuutta. Asevelvolliselle suoritetaan myös terveystarkastus ja kelpoisuusluokkamääritys yleensä oman kunnan terveysasemalla. Lääkärintarkastus voidaan suorittaa myös kutsuntojen yhteydessä, mikäli se katsotaan tarpeelliseksi. Ulkomailla asuvia kutsunnoissa voi edustaa asiamies.
Tilaisuus järjestetään eri paikkakunnilla eri aikoina, kuitenkin yleensä syys-, loka- tai marraskuun aikana. Kutsuntojen järjestämispaikka on yleensä joku kaupungin tai kunnan omistuksessa oleva julkinen rakennus, esimerkiksi urheilutalo.
Vuosittain kutsuntoihin osallistuu noin 30 000 nuorta miestä.
Poissaolo kutsunnasta
Poissaolo kutsunnasta on rikos, josta tuomitaan normaalioloissa sakkorangaistus. Poissaolo kutsunnasta liikekannallepanon aikana voi kuitenkin johtaa enimmillään puolen vuoden vankeusrangaistukseen. Vuosittain kutsunnoista on poissa noin 400–500 kutsuntavelvollista, joista suurin osa on ulkomailla asuvia Suomen kansalaisia. Kutsunnan järjestävä aluetoimisto voi vapauttaa henkilökohtaisesta läsnäolovelvollisuudesta kutsunnassa sellaisen asevelvollisen, jolla on vaikea vamma tai sairaus sekä sellaisen, joka asuu ulkomailla ja on toimittanut lääkärinlausunnon tai muun luotettavan selvityksen, jonka perusteella hänen palveluskelpoisuutensa voidaan määrittää. Tarvittaessa poliisi voi Aluetoimiston pyynnöstä noutaa ilman laillista estettä pois jääneen asevelvollisen tai etsintäkuuluttaa hänet, mikäli häneen ei saada yhteyttä.
Kure (atolli)
Kure tai Kuren atolli on läntisin ja pohjoisin Luoteis-Havaijin saariryhmän saarista. Sen lähin naapurisaari on Midwayn atolli, joka sijaitsee 91 kilometriä kaakkoon.
Atollin halkaisija on noin 10 km ja se on myös maailman pohjoisin koralliriutta. Riutan pohja on hiekan peittämä ja siinä on suuri aukko lounaaseen päin. Atollin ainut merkittävämpi maamassa on 0,862 km² suuruinen Green Island atollin kaakkoisosassa. Saaren eteläpuolella on 1200 m pitkä entinen Yhdysvaltain rannikkovartioston rakentama kiitotie, joka on tosin poistettu käytöstä. Green Islandilta länteen on ketju pieniä hiekkariuttoja, jotka tunnetaan nimellä Sand Island. Saari on nykyisin osavaltion luonnonsuojelualuetta, joka on Hawai'i Department of Land and Natural Resources -viraston alaisuudessa.
Luonto
Saarella on tiheä pensaskasvusto ja siellä kasvaa eritoten Tournefortia argentea -puita, Scaevola sericea -pensaita, Verbesina encelioides -kultakruunulajia sekä jouhikasuariinaa useiden muiden saarelle kulkeutuneiden lajien ohella.
Saaren luonto on uhanalainen. Atolli on ison merivirran reitillä, joka rantauttaa saarelle tonneittain kalaverkkoja ja muuta roskaa, mikä aiheuttaa ongelmia hylkeille, kilpikonnille, linnuille, kaloille ja hummereille. Yksi vuonna 2003 atollilta poistettiin toista tuhatta kiloa mereen heitettyä jätettä, josta kolmasosa alueilta, joilta jäte oli puhdistettu vain vuotta aiemmin.
thumb|400px|Kuren kartta
Historia
Ennen vuotta 1827 saarella oli vieraillut noin puoli tusinaa laivaa, jotka kukin nimesivät saaren eri nimellä. Vuoden 1837 jälkeen atollille haaksirikkoutui useita laivoja, joiden miehistöt saattoivat joutua oleilemaan saarilla pisimmillään jopa yhdeksän kuukautta eläen havaijinmunkkihylkeillä ja merilinnuilla, kunnes saivat rakennetuksi lauttoja, joilla pääsivät yrittämään takaisin pääsaarille. Saarilla on yhä nähtävillä eräitä Havaijin vanhimpia laivahylkyjä, kuten 1870 haaksirikkoutunut USS Saginaw ja oletettavasti vuonna 1842 haaksirikkoutuneen valaanpyyntialus Parkerin jäännökset.
20. syyskuuta 1886 saarille saapui Waialeale-laiva ja James Boyd julisti saaret kuningas Kalakauan nimissä osaksi Havaijin kuningaskuntaa. Laivan miehistö rakensi saarelle majan ja jätti sinne myös vesitankkeja tulevaisuudessa saarelle haaksirikkoutuvia merimiehiä varten. 1894 saarelle annettiin lupa guanon kaivamiseen, mutta kaivostoimintaa ei koskaan aloitettu. 7. heinäkuuta 1898 Kuresta tuli osa Yhdysvaltojen Havaijin territoriota. Vuonna 1909 presidentti Theodore Roosevelt julisti Kuren osaksi Havaijin saarten lintureservaatiota, jolloin saaresta tuli lintujen luonnonsuojelualue liittovaltion maatalousministeriön alaisuudessa.
Yhdysvaltain laivasto rakensi atollille ison tutkareflektorin 1955. Yhdysvaltain rannikkovartioston radioasema toimi atollilla 1960–1992, minkä jälkeen Green Islandin kiitotien annettiin kasvaa umpeen.
Sydänmailla (yhdysvaltalainen televisiosarja)
Sydänmailla (Hart of Dixie) on Leila Gersteinin luoma yhdysvaltalainen komedia-draamasarja, jota esitettiin The CW -kanavalla yhteensä neljä tuotantokautta vuosina 2011–2015. Suomessa sarjaa on esittänyt MTV3.
Juoni
Vastavalmistunut lääkäri Zoe Hart on miettinyt kaiken valmiiksi – valmistuttuaan luokkansa parhaana hän seuraa isänsä jalanjälkiä sydän- ja rintaelinkirurgian pariin. Kun hänen unelmansa kuitenkin kariutuvat, hän päättää hyväksyä tuntemattomalta tri Harley Wilkesiltä saamansa tarjouksen työskennellä tämän toimipisteessä Bluebellin kaupungissa, Alabamassa. Zoe saapuu pieneen Meksikonlahden rannalla sijaitsevaan kaupunkiin ja saa kuulla Harleyn menehtyneen ja jättäneen toimipisteensä testamentissaan Zoelle.
Pian Zoe kuitenkin oppii, ettei Etelä ole aina niin vieraanvaraista seutua – kaupungin toinen lääkäri, Brick Breeland, ei ole mielissään joutuessaan jakamaan praktiikkansa nuoren ulkopuolisen kanssa. Brickin tytär Lemon on kaunotar, jonka makea ulkokuori paljastuu happamaksi tämän tavatessa Zoen. Zoen ainoat liittolaiset ovat kaupungin pormestari ja entinen jalkapallotähti Lavon Hayes, hänen naapurinsa Wade Kinsella sekä komea asianajaja George Tucker – joka sattuu olemaan Lemonin sulhanen. Zoe ei ole elementissään ja on jo valmis pakkaamaan laukkunsa, mutta yllätysvierailu hienohelmaiselta äidiltään johtaa Zoen jäämään Bluebelliin toistaiseksi, kokeilemaan pikkukaupungissa elämistä sekä itseään etsimään.
Gale Gordon
Gale Gordon (oik. Charles T. Aldrich, Jr.) (20. helmikuuta 1906 New York, New York, Yhdysvallat – 30. heinäkuuta 1995 Escondido, Kalifornia) oli yhdysvaltalainen näyttelijä, joka muistetaan parhaiten yhteistyöstään Lucille Ballin kanssa sekä radiossa että televisiossa.
Gale Gordon aloitti uransa näyttämöllä, mutta teki debyyttinsä radiossa jo vuonna 1926. Vuoteen 1933 mennessä hänestä oli tullut Hollywoodin eniten ansaitseva radionäyttelijä esiintymällä muun muassa sarjoissa Tarzan ja Sherlock Holmes. Ensimmäinen esiintyminen radiokomediassa tapahtui 1939 sarjassa The Joe E. Brown Show ja lopullisen läpimurtonsa koomikkona hän suoritti 1941 sarjassa Fibber McGee and Molly, jossa hän esitti pormestari Latriviaa. Muita Gordonin radiorooleja olivat muun muassa Osgood Conklin sarjassa Our Miss Brooks, jota roolia hän esitti myös sarjan televisioversiossa.
Yhteistyö Lucille Ballin kanssa alkoi radiokomediasarjassa My Favorite Husband. Kun Ball aloitti televisiosarjansa I Love Lucy, oli Gordon estynyt ottamasta vastaan hänelle tarjottua Fred Mertzin roolia, vaikka vierailikin sarjan kahdessa jaksossa. Tunnetuimman televisioroolinsa Gordon teki Lucille Ballin seuraavassa televisiosarjassa The Lucy Show, jossa hän esitti Mr. Mooneya. Hän esiintyi myös sarjoissa Here's Lucy ja Life With Lucy.
Gale Gordon kuoli 89 vuoden iässä keuhkosyöpään. Hänellä on tähti Hollywood Walk of Famella ja paikka Radio Hall of Famessa.
LCD Soundsystem
LCD Soundsystem on newyorkilainen rock-yhtye, jota ohjaa DFA Recordsin perustaja James Murphy.
LCD Soundsystemin soittaman musiikin genre on dancen, punkin ja diskon sekoitus. Murphy soittaa levyllä kaikki soittimet itse, mutta livekokoonpanoon kuuluu lisäksi kosketinsoittaja, rumpali, kitaristi ja basisti.
LCD Soundsystem perustettiin vuonna 2002 Brooklynissä. Sen tuotannon ulostuonti aloitettiin erinäisten singlejulkaisuiden, muun muassa Losing My Edgen, Yeahin ja Movementin muodossa vuosina 2002–2004. Yhteensä kuudestatoista kappaleesta koostuva albumi, LCD Soundsystem, julkaistiin vuonna 2005. Yhtyeen ensimmäinen albumi ylsi Suomen virallisen listan 40. sijalle. Yhtye sai ensimmäisestä albumistaan kaksi Grammy-mainintaa: albumi itse oli ehdolla parhaaksi elektronisen/dancemusiikin albumiksi; single ”Daft Punk Is Playing at My House” parhaaksi danceäänitteeksi.
Lokakuussa 2006 yhtye julkaisi "45:33"-nimisen äänitteen, joka sävellettiin Nikelle osana yrityksen Nike+ Original Run -sarjaa.
LCD Soundsystemin toinen studioalbumi, nimeltään Sound of Silver, julkaistiin vuonna 2007. Albumi oli ehdolla 50. Grammy-gaalassa parhaan elektronisen/dancemusiikin albumiksi.
Helmikuussa 2011 yhtye ilmoitti nettisivuillaan lopettavansa toimintansa. LCD Soundsystemin viimeisen konsertin ilmoitettiin järjestettävän 2. huhtikuuta 2011 Madison Square Gardenilla. Konsertti taltioitiin sekä dokumentissa Shut Up and Play the Hits että livealbumissa The Long Goodbye.
LCD Soundsystem aloitti toimintansa jälleen vuonna 2015. Yhtyeen ensimmäinen uusi kappale viiteen vuoteen, jouluteemainen single nimeltä ”Christmas Will Break Your Heart”, julkaistiin jouluaattona 2015.
Singlejulkaisusta seuranneet huhut yhtyeen uudelleensyntymisestä saivat varmistuksen tammikuussa 2016, kun Murphy kertoi LCD Soundsystemin aikeista julkaista uusi albumi ja mennä kiertueelle. Yhtyeen neljäs albumi, American Dream, julkaistiin vuoden 2017 syyskuussa. Albumi oli ehdolla parhaan vaihtoehtomusiikkialbumin saajaksi vuoden 2018 Grammy-gaalassa. LCD Soundsystemin ensimmäinen Grammy-palkinto annettiin samaisessa tilaisuudessa "Tonite"-singlelle, joka palkittiin parhaana danceäänitteenä.
Bändin jäsenet
pienoiskuva|LCD Soundsystemin jäseniä LCD Soundsystem koostuu seuraavista jäsenistä: Muita yhtyeen kanssa soittaneita:
Diskografia
pienoiskuva|LCD Soundsystem vuonna 2016
Kaseiini
Kaseiinit (< ’juusto’) ovat fosforipitoisia proteiineja, jotka ovat maidon määrällisesti tärkein proteiiniryhmä.
Elintarvike
Raakamaito eli käsittelemätön lehmänmaito sisältää noin 33 grammaa proteiineja litraa kohti. Vesi pois lukien proteiinit ovat maidon komponenteista kolmanneksi tärkein ryhmä. Suurin osa maidon proteiineista, 26 grammaa litraa kohti eli noin 79 prosenttia, on juuri kaseiineja. Maidon kokonaismäärästä kaseiinia on noin 2,6 prosenttia. Lisäksi maito sisältää erilaisia heraproteiineja sekä rasvapallosten kalvon proteiineja.
Kaseiinit ovat tyypillisiä juuri maidolle, koska niitä syntyy nisäkkäiden maitorauhassolujen alveoleissa. Kaseiinin synteesiä ei ole tavattu muissa solutyypeissä. Kaseiinit muodostavat maidossa ryhmän, joka verkkomaisena sulkee sisäänsä rasvan ja antaa maidolle valkoisen värin. Sienimäisenä aineena kaseiini sitoo hyvin vettä.
Kaseiinit jaotellaan neljään luokkaan, jotka merkitään kreikkalaisilla kirjaimilla. Maidon kaseiiniproteiinit ja niiden prosentuaalinen osuus maidon proteiineista ovat (suuruusjärjestyksessä):
Kaseiineja käytetään nykyisin juuston valmistuksessa, mutta aiemmin niitä käytettiin myös muovin kaltaisena valmistusmateriaalina (galaliitti) ja liiman raaka-aineena.
Vaneriliima
Kaseiinia osattiin käyttää sideaineena ja liimana jo muinaisessa Egyptissä. 1930-1950-luvuilla kaseiiniliima oli yleisesti käytössä puurakenteisten lentokoneiden liimaliitoksissa. Ensimmäisten englantilaisen de Havilland Mosquito -tiedustelulentokoneiden vaneri-balsa-runko liimattiin kaseiinilla, myöhemmin keinohartseilla. Suomessa jatkosodan aikana Valtion lentokonetehtaan Myrsky-hävittäjän rakenneongelmat johtuivat osin kaseiiniliimasta.
Kaseiinia voidaan käyttää myös temperamaalauksessa: liima on vesiliukoista noin viikon ajan, jolloin se on työstettävissä.
Taiwanin kansallinen normaaliyliopisto
Taiwanin kansallinen normaaliyliopisto (, lyh. NTNU) on taiwanilainen yliopisto, jonka yhteydessä toimii myös normaalikoulu. Vuonna 2021 yliopisto tuli sijalle 331. QS maailman yliopistojen vertailuissa, 601.–800. Times-lehden yliopistovertailussa sekä 900.–1000. Academic Ranking of World Universities eli ns. Shanghai-vertailussa vuonna 2020.
Historia
Yliopisto on perustettu vuonna 1922, jolloin Taiwan oli Japanin hallinnassa. Saaren silloinen japanilainen kuvernööri antoi suostumuksen perustaa Taihoku-opiston (Taihoku oli Taipein japaninkielinen nimi vuoteen 1945 saakka). Yliopiston ensisijainen tavoite on ollut kouluttaa opettajia lukioihin. Vuonna 1946 tästä tuli yliopiston pääsääntöinen tehtävä. Yliopiston toiminta oli kuitenkin melko rajoittunutta ja se toimi enemmänkin opettajaseminaariin verrattavana oppilaitoksena.
Vuonna 1967 opettajien pätevyysvaatimuksia yhtenäistettiin valtion toimesta. Samalla erotettiin toisistaan kaupunkien ja piirikuntien hallinto. NTNU sai tässä yhteydessä luvan, jonka nojalla siitä tuli kansallinen yliopisto ja sinne perustettiin neljä yliopiston alaista tiedekuntaa.
Taiwanin demokratisoitumisen yhteydessä 1990-luvulla NTNU alkoi muistuttaa yhä enemmän yliopistoa ja alkoi toimia yleisluontoisempana yliopistona. Tähän vaikutti mm. vuonna 1994 laki opettajankoulutuksesta. NTNU on siitä lähtien laajentanut tarjontaansa merkittävästi, mutta se tunnetaan edelleen juuri opettajankoulutuksesta ja sen korkeasta laadusta.
Yliopisto nykyisin
Yliopistolla opiskelee hieman yli 15 000 perustutkinto-opiskeljaa ja henkilökuntaan kuuluu hieman yli 1 500 henkilöä. Vaihto-opiskelijoita otetaan vastaan vuodessa noin 1 700 yhteensä 70 eri maasta.
Kampuksia on yhteensä kolme: pääkampus ja Gongguanin kampus sijaitsevat Taipeissa ja Linkuo Uuden-Taipein puolella.
Tiedekunnat
Tiedekuntien lisäksi yliopistossa toimii useita keskuksia, jotka keskittyvät johonkin tiettyyn yksittäiseen aiheeseen. Näitä ovat mm. ranskan kielen keskus, mandariinikiinan opetuskeskus, robotiikan keskus sekä kulttuurin ja luovan teollisuuden keskus.
Mandariinikiinan opetuskeskus on erityisen kuuluisa. Se on perustettu vuonna 1956. Keskus järjestää opetusta niin paikan päällä kuin etäopintoinakin. Lisäksi se tarjoaa myös mahdollisuuden itsenäiseen verkko-opiskeluun.
Normaalikoulu
Yliopiston yhteydessä toimiva normaalikoulu, Affiliated Senior High School of National Taiwan Normal University (lyh. HSNU), on perustettu virallisesti vuonna 1937 ja oppilaat edustavat Taiwan parasta 3 % oppilasaineksesta. Oppilaskunnan toiminta on aktiivista ja koostuu yli 50 erilaisesta kerhosta tai yhdistyksestä.
Kampuselämä
Kampuksien alueella on mahdollista asua opiskelijoiden asuntoloissa. Ne on jaettu sukupuolten mukaan. Sekä opiskelijoilla että henkilökunnalla on myös mahdollista käyttää yliopiston tarjoamia psykologin palveluita.
Onnettomuustutkintakeskus
pienoiskuva|OTKES:n vanha logo.|alt= thumb|OTKES sijaitsee valtionyhtiö [[Senaatti-kiinteistöt|Senaatti-kiinteistöjen omistamassa toimistorakennuksessa osoitteessa Ratapihantie 9, Helsinki.]] Onnettomuustutkintakeskus (OTKES, ;, SIAF) tutkii Suomessa tapahtuvat suuronnettomuudet sekä vakavat ilmailu-, vesiliikenne- ja raideliikenneonnettomuudet. OTKES kuuluu oikeusministeriöön.
Richie Rosenberg
thumb|Richie Rosenberg Richie ”LaBamba” Rosenberg on yhdysvaltalainen pasunisti.
Onnettomuustutkintakeskus
Tutkintakeskuksen johtaja on filosofian maisteri Kurt Kokko 1. helmikuuta 2022 alkaen.
Richie Rosenberg
Rosenberg tunnetaan Late Night with Conan O’Brienin house-yhtyeestä The Max Weinberg 7. Hän osallistui ohjelmassa myös In the Year 2000 -sketsin tekemiseen. Rosenberg on myös Southside Johnny and the Asbury Jukesin jäsen, minkä lisäksi hänellä on oma yhtye LaBamba and the Hubcaps sekä big band 18 Pieces of Soul. Hän on esiintynyt muun muassa Bruce Springsteenin, Bon Jovin ja Ricky Martinin albumeilla.
Onnettomuustutkintakeskus
Onnettomuustutkintakeskus sijaitsee Helsingin Pasilassa osoitteessa Ratapihantie 9.
Richie Rosenberg
Rosenberg syntyi Philadelphiassa, Pennsylvaniassa ja kävi George Washington High Schoolin. Conan O’Brien vihjasi vitseissään usein Rosenbergin olevan homoseksuaali, mutta todellisuudessa hän on naimisissa ja viiden lapsen isä.
Onnettomuustutkintakeskus
Perustaminen
OTKES perustettiin vuonna 1996, ja sen ensimmäinen johtaja oli varatuomari Kari Lehtola.
Onnettomuustutkinnan historiaa Suomessa
Onnettomuuksien tutkinta Suomessa sai alkunsa tieliikenteestä. Vuonna 1966 tieliikenneonnettomuuksissa sai surmansa 1 099 ja loukkaantui liki 16 000 henkilöä. Synkkiin onnettomuuslukuihin oli useita syitä: vapaat nopeudet, autojen heikko passiivinen turvallisuus, rattijuoppous, välinpitämätön suhtautuminen liikennesääntöihin ja muihin tienkäyttäjiin sekä erilaiset tiestön kunnosta johtuneet tekijät. Murheellisin vuosi oli 1972, jolloin Suomen tieliikenteessä kuoli 1 156 ihmistä.
Liikennevakuutusyhdistyksen vuonna 1967 perustama vakuutusyhtiöiden liikenneturvallisuustoimikunta (VALT) asetti kokeiluluonteisesti liikennevahinkojen tutkijalautakunnan Uudenmaan lääniin vuonna 1968. Lautakunnan tehtävänä oli tutkia kaikki läänin alueella tapahtuneet, jonkin osapuolen kuolemaan johtaneet tieliikenneonnettomuudet, niiden syyt, seuraukset ja pelastustoimet sekä laatia suositukset vastaavien onnettomuuksien ehkäisemiseksi vastaisuudessa. Ensimmäinen tutkittu onnettomuus tapahtui 8. maaliskuuta 1968.
Kokeilusta saatiin hyvin myönteiset tulokset ja toukokuuhun 1971 mennessä tutkijalautakunta oli perustettu Suomen jokaiseen lääniin. Tutkijalautakunnan muodosti neljä eri alojen asiantuntijaa. Lautakunnan puheenjohtajana ja koollekutsujana oli poliisijäsen (yleensä Liikkuvan poliisin komisario) sekä muina jäseninä lääkäri, katsastusmies ja tie- ja vesirakennushallituksen edustaja (yleensä tiemestari). Lautakuntaan nimettiin riittävä määrä varajäseniä sen saamiseksi koolle kaikissa tilanteissa. Tutkijalautakuntien työn tuloksia olivat muiden muassa vaiheittain säädetty turvavyöpakko, tiekohtaiset nopeusrajoitukset, uusien kuljettajien 80 km/h:n nopeusrajoitus, määräykset talvirenkaista ja raskaiden ajoneuvojen jarrumääräysten uusiminen.